ทรัมป์ต่อสายตรงสี จิ้นผิงโสมแดงขู่มี H-Bombพร้อมจมเรือบรรทุกเครื่องบิน
เพนตากอน สวนกลับทางการเกาหลีเหนือ  เตือนอย่าทำให้สถานการณ์เลวร้ายลงไปกว่านี้ ขณะที่ ปธน.ทรัมป์ต่อสายตรงคุยกับสี จิ้นผิง และชินโสะ อาเบะ หลังสื่อเปียงยาง ขู่เกาหลีเหนือ พร้อมจมเรือบรรทุกเครื่องบินสหรัฐฯ และมีอาวุธที่สามารถยิงไกลไปถึงสหรัฐฯ-เอเชียแปซิฟิก รวมทั้งยังมีระเบิดไฮโดรเจน,เมื่อ 24 เม.ย. สำนักข่าวซีเอ็นเอ็น รายงาน โฆษกประจำกระทรวงกลาโหมสหรัฐฯ ออกมาตอบโต้ทางการเกาหลีเหนือทันที เรียกร้องรัฐบาลคอมมิวนิสต์ เกาหลีเหนือ ควรหลีกเลี่ยงที่จะทำให้สถานการณ์ตึงเครียดอย่างเลวร้ายมากไปกว่านี้ เพียงไม่กี่ชั่วโมง หลังจาก โรดอง ชินมุน นสพ.ในกรุงเปียงยาง รายงาน รัฐบาลเกาหลีเหนือพร้อมแล้วที่จะโชว์แสนยานุภาพทางทหาร ด้วยการจมเรือบรรทุกเครื่องบินพลังนิวเคลียร์ของสหรัฐฯ ที่ร่วมซ้อมรบกับเรือพิฆาตญี่ปุ่นใกล้ฟิลิปปินส์ ด้วยการโจมตีเพียงครั้งเดียว โดยสื่อกระบอกเสียงของทางการ ยังอ้างด้วยว่า รัฐบาลเกาหลีเหนือ มีอาวุธที่สามารถยิงไกลถึงสหรัฐฯ และภูมิภาคเอเชียแปซิฟิก รวมทั้ง มีอาวุธร้ายแรงอย่าง ระเบิดไฮโดรเจน ขณะที่ ซีเอ็นเอ็น ระบุว่า เบื้องต้นยังไม่สามารถตรวจสอบการกล่าวอ้างดังกล่าวได้ว่าเป็นจริงหรือไม่,ซีเอ็นเอ็น แจ้งว่า ท่ามกลางสถานการณ์บนคาบสมุทรเกาหลีที่ตึงเครียดมากขึ้น ประธานาธิบดีโดนัลด์ ทรัมป์ แห่งสหรัฐฯ ได้โทรศัพท์หารือกับประธานาธิบดีสี จิ้นผิงของจีน และ นายชินโสะ อาเบะ นายกรัฐมนตรีญี่ปุ่น เมื่อคืนวันอาทิตย์ที่ 23 เม.ย. โดยตามรายงานของสำนักข่าวซินหัวของจีน ระบุว่า ผู้นำจีนได้กล่าวกับทรัมป์ว่า เขาหวังว่าทุกฝ่ายจะสามารถอดทน และยับยั้งชั่งใจต่อสถานการณ์ในขณะนี้ ขณะที่ นายกรัฐมนตรีอาเบะ ได้เผยกับนักข่าวว่า เขาและประธานาธิบดีทรัมป์ ตกลงที่จะยังคงเรียกร้องอย่างแข็งกร้าวให้ทางการเกาหลีเหนือยุติการยั่วยุต่างๆ ได้แล้ว,ทั้งนี้ สำนักข่าว NHK ของญี่ปุ่น รายงานว่า เรือพิฆาตของญี่ปุ่น 2 ลำ คือ เรืออะชิงะระ และซะมิดะเระ จากกองกำลังป้องกันตนเองทางทะเล เริ่มการซ้อมร่วมกับเรือบรรทุกเครื่องบิน ยูเอสเอส คาร์ล วินสัน และเรือลำอื่นของกองทัพเรือสหรัฐฯ 2 ลำ เมื่อช่วงบ่ายวันที่ 23 เม.ย. ในมหาสมุทรแปซิฟิก นอกชายฝั่งฟิลิปปินส์ ขณะที่การซ้อมร่วมนี้ เริ่มขึ้น 2 วันก่อนที่เกาหลีเหนือจะรำลึกครบรอบการก่อตั้งกองทัพประชาชนเกาหลี,ข่าวเกี่ยวข้อง,ปูตินพร้อมทำสงคราม ส่งกำลังทหาร มิสไซล์ประชิดชายแดนโสมแดงแล้ว (คลิป) 
เพนตากอน สวนกลับทางการเกาหลีเหนือ เตือนอย่าทำให้สถานการณ์เลวร้ายลงไปกว่านี้ ขณะที่ปธน.ทรัมป์ต่อสายตรงคุยกับสี จิ้นผิง และชินโสะ อาเบะหลังสื่อเปียงยาง ขู่เกาหลีเหนือ พร้อมจมเรือบรรทุกเครื่องบินสหรัฐฯรวมทั้งยังมีระเบิดไฮโดรเจน
เกาหลีเหนือ,เรือบรรทุกเครื่องบิน คาร์ล วินสัน,จมเรือบรรทุกเครื่องบิน,สหรัฐฯ-ญี่ปุ่น ซ้อมรบ,โดนัลด์ ทรัมป์